A munkaerőpiac változása miatt teret nyert a munkáltatói márkaépítés

A munkaerőpiacon bekövetkezett tagadhatatlan változások miatt a cégek nincsenek könnyű helyzetben: nagyon nehezen találnak megbízható és értékes munkaerőt - pláne hosszútávra. A munkaadói márka éppen ezért egyre lényegesebb és hangsúlyosabb. Az Employer Branding Award megbízásából készített felmérésből azonban az derül ki, hogy a válaszadó vállalatok csupán 68 százaléka foglalkozik tudatos munkáltatói márkaépítéssel, de további 15 százalékuk tervezi, hogy foglalkozni fog vele 1 éven belül.